|  |  |
| --- | --- |
|  |  |
| Dato: 16. april 2021 |  |

**Retningslinjer for COVID-puljen under Dansk Ungdoms Fællesråd**

**§ 1, Formål**

1. COVID-puljen er etableret for at yde et ekstraordinært tilskud til lokalforeninger og lokale sammenslutninger under Dansk Ungdoms Fællesråd for at afbøde de økonomiske konsekvenser, som foreninger oplever som følge af nedlukning for aktivitet i forbindelse med COVID-19.

**§ 2, Ansøgerkreds**

1. COVID-puljen kan søges af alle lokalforeninger og lokale sammenslutninger under DUFs kulturelle, sociale, religiøse, handicap-, natur-, miljø-, elev-, studenter-, spejder-, og udvekslingsorganisationer, der er ramt økonomisk af COVID-19, og som har hjemsted i Danmark. Foreninger i Grønland og Færøerne kan ikke søge puljen.

**§3, Støtte**

1. COVID-puljen kan dække afholdte udgifter/tabte indtægter i perioden 1. august, 2020 til 30. april 2021, som er kendt på ansøgningstidspunktet.
2. Puljen kan søges til følgende:
3. Allerede afholdte udgifter til aktiviteter, der er aflyst som følge af nedlukning for aktivitet i forbindelse med COVID-19.
4. Tabte indtægter fra foreningsarbejde på festivaler, markeder, lejre eller andre begivenheder, der er aflyst som følge af nedlukning for aktivitet i forbindelse med COVID-19.
5. Tabte indtægter fra udlejning af lokaler, udstyr mv. som følge af nedlukning for aktivitet i forbindelse med COVID-19.
6. Tabte indtægter fra medlemskontingenter og/eller støtteindbetalinger som følge af nedlukning for aktivitet i forbindelse med COVID-19.
7. Merudgifter til værnemidler Merudgifter til værnemidler samt merudgifter med henblik på at iagttage sundhedsmyndighedernes anbefalinger om god hygiejne ved afholdte af lokalforeningsarrangementer, herunder håndsprit, sæbe og ekstra rengøring.
8. Følgende udgifter kan ikke opnå støtte:
9. Dækning af udgifter/tabte indtægter, som foreningen ikke selv har afholdt/tabt.
10. Dækning af udgifter/tabte indtægter, som er dækket af forsikring.
11. Dækning af udgifter/tabte indtægter, som dækkes af kompensationsordningen for aflysning af større arrangementer, lønkompensationsordningen eller andre offentlige støtteordninger.

**§ 4, Tildelingskriterier**

Skulle COVID-puljen modtage ansøgninger om flere penge, end der er midler til rådighed, vil DUF i sagsbehandlingen af ansøgningerne lægge vægt på følgende:

1. DUF vil prioritere at støtte foreninger, der er presset likviditetsmæssigt på grund af økonomiske konsekvenser som følge af nedlukning for aktivitet i forbindelse med COVID-19.
2. DUF vil prioritere at støtte foreninger, hvor afholdte udgifter/tabte indtægter som følge af nedlukning for aktivitet i forbindelse med COVID-19 udgør en stor andel af foreningens samlede økonomi.
3. DUF vil i sin vurdering lægge vægt på, hvordan og i hvilket omfang foreningens aktivitetsniveau påvirkes af de økonomiske konsekvenser i forbindelse med COVID-19.
4. DUF vil i sin vurdering lægge vægt på, at der i puljen sikres adspredelse i foreningstyper, der støttes.

**§ 5, Beløb**

1. Der er ikke nogen nedre eller øvre grænse for, hvor meget der kan søges om i COVID-puljen.
2. DUF kan bevilge lavere beløb end ansøgt under hensyntagen til puljens størrelse og hensigtsmæssig udbredelse og anvendelse af midlerne.

**§ 6, Krav til ansøgere**

1. Ansøgning til puljen kan kun ske online gennem ansøgningsskemaet på DUFs hjemmeside.

DUFs sekretariat kan dispensere herfra ved tekniske problemer o. lign.

1. Ansøgningen skal indeholde følgende oplysninger:
	1. Stamdata på lokalforening og kontaktperson
	2. Foreningens konto. Der udbetales ikke til private konti.
	3. Foreningens CVR-nummer
	4. Beskrivelse samt opgørelse af afholdte udgifter/tabte indtægter som følge af nedlukning af aktivitet i forbindelse med COVID-19, samt hvordan og i hvilket omfang foreningens aktivitetsniveau påvirkes heraf.
	5. Oplysninger om foreningens økonomi:
		1. Sidste års samlede indtægter og udgifter
		2. Værdi af likvide midler pr. 1. august 2020
		3. Værdi af letomsættelige aktiver
2. DUF kan i forbindelse med sagsbehandlingen anmode om yderligere oplysninger samt dokumentation for afgivne oplysninger for at oplyse ansøgningen.
3. Ansøgere skal ved indsendelse af ansøgningen erklære på tro og love, at oplysningerne i ansøgningen er korrekte, samt at foreningen ikke ansøger om tilskud til dækning af afholdte udgifter/tabte indtægter, der er dækket på anden vis, f.eks. af regeringens øvrige hjælpepakker.

**§ 7 Sagsbehandling og bevilling**

1. Ansøgninger modtages frem til 1. juni 2021.
2. Ansøgninger behandles i et bevillingsudvalg nedsat af DUFs styrelse. Ansøgninger på 25.000 kr. eller

derunder kan dog behandles af DUFs sekretariat.

1. Foreningen er forpligtet til at tilbagebetale bevillingen helt eller delvist, hvis de af bevillingen støttede udgifter/tabte indtægter ikke realiseres eller hvis der på anden vis opnås støtte hertil.